RKP broj: 51302 Oznaka razdoblja: 2021-12

Matični broj: 01212109

OIB: 60521475400

Naziv obveznika: **LUČKA UPRAVA RIJEKA**

Poštanski broj i mjesto: 51000 Rijeka

Ulica i kućni broj: Riva 1

Razina: 11

Šifra djelatnosti: 5222

Razdjel: 065

**BILJEŠKE UZ FINANCIJSKE IZVJEŠTAJE**

**Zakonski okvir**

· Zakon o proračunu (Narodne novine, br. 87/08, 136/12 i 15/15)

· Zakon o izvršavanju Državnog proračuna Republike Hrvatske za 2021. (NN, br 135/20, 69/21 i 122/21.)

· Pravilnik o proračunskom računovodstvu i računskom planu (NN, br. 124/14, 115/15, 87/16, 3/18, 126/19 i 108/20)

· Pravilnik o financijskom izvještavanju u proračunskom računovodstvu (NN, br. 03/15, 93/15, 135/15, 2/17, 28/17, 112/18, 126/19, 145/20 i 32/21.)

Lučka uprava Rijeka je kao ustanova utemeljena na Odluci Vlade RH o osnivanju Lučke uprave Rijeka (NN broj 42/96), a njezino ustrojstvo i djelatnost utvrđeno je odredbama Zakona o pomorskom dobru i morskim lukama (NN broj 158/03, 100/04, 141/06, 123/11 - Odluka Ustavnog suda, 56/16, 98/19) i Statutom Lučke uprave Rijeka.

BILJEŠKA 1

Ministarstvo financija Republike Hrvatske objavilo je 18.05.2020. godine podatke iz Registra proračunskih i izvanproračunskih korisnika, prema kojima Lučka uprava Rijeka, kao i ostale lučke uprave luka otvorenih za javni promet od osobitoga (međunarodnoga) gospodarskog interesa za Republiku Hrvatsku, od 1. siječnja 2021. godine ima status proračunskog korisnika Državnog proračuna.

Do 31.12.2020. godine Lučka uprava Rijeka je financijske izvještaje sastavljala sukladno Zakonu o računovodstvu neprofitnih organizacija (NN 121/14 ) i pratećim podzakonskim propisima: Pravilnik o neprofitnom računovodstvu i računskom planu (01/15, 25/17, 96/18, 103/18), Pravilnik o izvještavanju u neprofitnim računovodstvu i registru neprofitnih organizacija (NN 31/15, 67/17, 115/18).

Na dan 01.01.2021. godine izvršena je reklasifikacija početnog stanja bilance iz neprofitnog u proračunski računovodstveni sustav.

Financijski izvještaji za 2021.godinu sastoje se od:

* Bilance,
* Izvještaja o prihodima i rashodima, primicima i izdacima,
* Izvještaja o obvezama,
* Izvještaja o rashodima po funkcijskoj klasifikaciji,
* Izvještaja o promjenama u vrijednosti i obujmu imovine i obveza i
* Bilješki uz financijske izvještaje.

Obzirom na različite računovodstvene sustave i zbog toga nemogućnosti usporedbe ostvarenja za 2021.godinu sa ostvarenjem prethodne godine u bilješkama se ne pojašnjavaju razlozi zbog kojih je došlo do većih odstupanja.

**BILJEŠKE UZ BILANCU NA DAN 31.12.2021.**

BILJEŠKA 2

Vrijednost bilance Lučke uprave Rijeka po provedenoj reklasifikaciji iz neprofitnog u proračunski računovodstveni sustav na dan 01.01.2021.godine i prema stanju na dan 31.12.2021.godine prikazana je u sljedećoj tablici.

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **AOP** | **01.01.2021.** | **31.12.2021.** | **Indeks** |
| 1. | Imovina / Obveze i vlastiti izvori | 001 | 1.945.597.374 | 2,069,508,641 | 106 |

U imovini Lučke uprave Rijeka je značajno učešće Proizvedene dugotrajne imovine i Dugotrajne nefinancijske imovine u pripremi koje prikazujemo u nastavku.

BILJEŠKA 3

Proizvedena dugotrajna imovina (AOP 007)



Najveće povećanje vrijednosti dugotrajne imovine u 2021. godini odnosi se na Građevinske objekte - 134.181.704 kn, a na povećanje pozicije Postrojenja i oprema odnosi se 6.549.388 kn.

Navedeno je rezultat aktiviranja, odnosno prijenosa u uporabu završenih projekata, a među njima se ističu CEF projekti: Razvoj multimodalne platforme u luci Rijeka i povezivanje s kontejnerskim terminalom Jadranska vrata (POR2CORE AGCT – 64,6 mil.kn) i Unapređenje infrastrukture na terminalu za generalne terete u Raši (POR2CORE GCT – 58 mil.kn).

BILJEŠKA 4

Dugotrajna nefinancijska imovina u pripremi (AOP 051)

|  |  |  |  |  |
| --- | --- | --- | --- | --- |
| **NAZIV STAVKE** | **1.1. 2021.** | **Povećanje** | **Smanjenje** | **31.12. 2021.** |
| Građevinski objekti u pripremi | 959,966,016 | 148,271,092 | 138,560,985 | 969,676,123 |
| Postrojenja i oprema u pripremi |  | 2,857,750 | 2,170,107 | 687,644 |
| Ostala proizv. nematerijalna imovina u pripremi | 6,400,970 | 4,533,375 | 547,688 | 10,386,658 |
| Ostala nefinancijska dugotrajna imovina u pripremi | - | 167,264 | 167,264 | - |
| **UKUPNO** | **966,366,986** | **155,829,482** | **141,446,043** | **980,750,424** |

Povećanje pozicije Građevinskih objekata u pripremi u iznosu od 148.271.092 kn je rezultat izvršenih ulaganja od kojih izdvajamo CEF projekte: Unapređenje infrastrukture u luci Rijeka - produbljenje južnog veza AGCT (POR2CORE AGCT DREDGING – 76,6 mil.kn) i Unapređenje infrastrukture u luci Rijeka – Zagreb Deep Sea kontejnerski terminal (POR2CORE ZCT – 37,3 mil.kn).

Pored toga, u 2021.godini su evidentirana ulaganja u izgradnju Spojne ceste lučkog područja sa cestom D-403 (8,5 mil.kn) i u ostale građevinske objekte (17,2 mil.kn).

BILJEŠKA 5

Ukupne obveze za kredite i zajmove Lučke uprave Rijeka na dan 31.12.2021.godine iznose 668.977.724,53 kn i obuhvaćaju dva dugoročna ino – zajma u otplati:

- KOREA EXIMBANK za Projekt SAMSUNG i

- IBRD zajam br.7638 HR za Projekt obnove riječkog prometnog pravca te

kredit u korištenju Erste & Steiermarkische bank za CEF projekt produbljenja južnog veza AGCT.

Dani zajmovi sadrže potraživanja prema tvrtki Luka Rijeka d.d. za naknadu za uporabu mobilnih lučkih dizalica i sukladno Ugovoru o uporabi mobilnih lučkih dizalica u 2021.godini naplaćen je posljednji obrok u kunskoj protuvrijednosti od 304.326,89 USD.

Pregled stanja i rokova dospijeća kredita i zajmova

DANI ZAJMOVI I PRIMLJENE OTPLATE



PRIMLJENI KREDITI I ZAJMOVI TE OTPLATE



DOSPJELE KAMATE NA KREDITE I ZAJMOVE



BILJEŠKA 6

PREGLED UGOVORNIH ODNOSA I SLIČNO KOJI, UZ ISPUNJENJE ODREĐENIH UVJETA, MOGU POSTATI OBVEZA ILI IMOVINA (DANA KREDITNA PISMA, HIPOTEKE, SPOROVI NA SUDU KOJI SU U TIJEKU)

Sukladno članku 14. Pravilnika o financijskom izvještavanju u proračunskom računovodstvu obvezne Bilješke uz Bilancu su popis ugovornih odnosa koji uz određene uvjete mogu postati obveza ili imovina i popis sudskih sporova u tijeku.

U popis ugovornih odnosa koji uz određene uvjete mogu postati obveza uključujemo:

* Ugovor o solidarnom jamstvu br. 5402106974 zaključen između Erste & Steiermarkische banke i Lučke uprave Rijeka (Jamac Platac) 02.05.2019.godine prema ugovoru o garanciji za pred-financiranje u korist partnera u projektu (Luka Rijeka d.d.) u iznosu od EUR 450.204,95 u okviru CEF projekta unapređenja infrastrukture luke Rijeka u Bazenu Rijeka. Rok izvedbe projekta je produžen tako da izvedba projekta prema Aneksu 2 Ugovora o dodjeli bespovratnih sredstava (Grant Agreement) traje od 02.10.2017 – 31.05.2023.godine.
* Ugovor o solidarnom jamstvu br. 5402106982 zaključen između Erste & Steiermarkische banke i Lučke uprave Rijeka (Jamac Platac) 02.05.2019.godine prema ugovoru o garanciji za pred-financiranje u korist partnera u projektu (Luka Rijeka d.d.) u iznosu od EUR 223.995,00 u okviru CEF projekta unapređenja infrastrukture luke Rijeka na terminalu u Bakru. Zahtjevom za plaćanje prihvatljivih troškova ostvarenih do kraja 2020.godine djelomično je pokriven ovaj iznos pred-financiranja i popratna garancija tako da sada iznosi EUR 148.449,00.

Popis sporova koji su u tijeku prikazujemo u sljedećoj tablici:

| 1. Aktivni sudski sporovi | Iznos mogućeg potraživanja u kn | Uvjet nastanka | Vjerojatnost nastanka |
| --- | --- | --- | --- |
| Tuženici – fizičke osobe (ovršni postupak) | 4.740 | Pravomoćno rješenje o ovrsi | 50 % |
| Tuženici – pravne osobe | 0 | n/p | n/p |
| Izvansudske nagodbe | 0 | n/p | n/p |
| UKUPNO MOGUĆA IMOVINA | 4,740 | Uvažavajući vjerojatnost nastanka  2.370 kn | |
| 1. Pasivni sudski sporovi | Iznos moguće obveze u kn | Uvjet nastanka | Vjerojatnost nastanka |
| Tužitelji – pravne osobe | 1.996.303 | Pravomoćne presude | 50 % |
| Tužitelji – pravne osobe | 7.000.000 | Pravomoćne presude | 10 % |
| Tužitelji – pravne osobe | 19.084.542 | Pravomoćne presude | 20 % |
| UKUPNO MOGUĆA OBVEZA | 28.080.845 | Uvažavajući vjerojatnost nastanka  5.515.060 kn | |

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

BILJEŠKA 7

U Izvještaju o prihodima i rashodima, primicima i izdacima za 2021.godinu iskazani su:

* Ukupni prihodi poslovanja (klasa 6 - AOP 001) u iznosu od 260.834.614,22 kn
* Ukupni rashodi poslovanja (klasa 3 – AOP 146 ) u iznosu od 107.375.332,29 kn
* Ukupni prihodi od prodaje nefinancijske imovine (klasa 7 - AOP 292) 0,00 kn
* Ukupni rashodi za nabavu nefinancijske imovine (klasa 4 – AOP 344 ) 149.577.408,53 kn
* Ukupan višak prihoda (AOP 408) 3,881,873.40 kn
* Višak prihoda (preneseni) (AOP 410) 40,741,504,00 kn
* Primici od financijske imovine i zaduživanja (AOP 413) 51.384.880,00 kn
* Izdaci za financijsku imovinu i otplate zajmova (AOP 521)47.287.402,00 kn
* Višak primitaka od financijske imovine i obveza (AOP 628) 4.097.478,00 kn
* Ukupan višak prihoda i primitaka raspoloživ u sljed.razdoblju (AOP 634 ) 7.979.351,00 kn

BILJEŠKA 8

Ukupni prihodi poslovanja obuhvaćaju:

* Pomoći iz inoz.i od subjekata unutar općeg proračuna (račun 63 – AOP 045): 100.475.512,58 kn;
* Prihode od imovine (račun 64 – AOP 077): 25.877.569,25 kn;
* Prihode od upr. i adm.prist., prist.po pos.propisima i nakn.(račun 65 – AOP101): 60.151.007,92 kn;
* Prihode od prod.proiz.i robe te pruženih usl.i prih. od donacija (račun 66 – AOP119): 8.836.203,47 kn;
* Prihode iz nadl. proračuna i od HZZO-a tem. ugov.obveza (račun 67 – AOP 128): 64.677.457,21 kn i
* Ostale prihode (račun 68 – AOP 134): 816.863,68 kn.

**Pomoći iz inozemstva i od subjekata unutar općeg proračuna** (izvori fin. 51 i 52 - AOP 045)

Ostvareni prihodi od međunarodnih organizacija te institucija i tijela EU te od subjekata unutar općeg proračuna u iznosu od 100.475.512,58 kn uključuju i prenesena sredstva iz 2020.godine (11.359.088,73 kn), a odnose se na provedbu sljedećih projekata:

* INTERREG CBC ITALIJA-HRVATSKA 2014-2020 PROJEKT PROMARES – Promoviranje pomorskog i multimodalnog teretnog transporta u Jadranskom moru u iznosu od 270.584 kn;
* INTERREG CBC ITALIJA-HRVATSKA 2014-2020 PROJEKT INTESA – Unapređenje pomorske transportne efikasnosti i sigurnosti na Jadranu u iznosu od 254.296 kn,
* INTERREG CBC ITALIJA-HRVATSKA 2014-2020 PROJEKT DIGLOGS – Digitaliziranje logističkih procesa u iznosu od 371.929 kn,
* INTERREG CBC ITALIJA - HRVATSKA 2014 - 2020 PROJEKT SUSPORT – Održive luke u iznosu od 90.188 kn,
* INTERREG CENTRAL EUROPE – Projekt C1044 – TALKNET – Transportna i logistička mreža u iznosu od 221.682 kn,
* CEF – Unapređenje infrastrukture u luci Rijeka - Bazen Rijeka u iznosu od 20.449.814 kn,
* CEF – Unapr. infrastrukture u luci Rijeka – terminal za rasute terete Bakar od 10,840,391 kn,
* CEF – Unapr. infrastr. u luci Rijeka – inform. sustav lučke zajednice – PCS od 2,191,556 kn,
* CEF – Unapr. Infrastr. u luci Rijeka - produbljenje južnog veza AGCT od 7.601.454 kn,
* CEF – Unapr. Infrastr. u luci Rijeka – Zagreb Deep Sea kontejnerski terminal u iznosu od od 50,435,486 kn
* CEF - Studije za nadogradnju infrastr. luke Rijeka - proširenje Praškog pristaništa u iznosu od 6,748,034,kn.

Prihod od kapitalne pomoći proračunskim korisnicima iz proračuna koji im nije nadležan (Grad Rijeka – sredstva spomeničke rente) ostvaren je u iznosu od 1.000.000 kn.

**Prihodi od imovine** (izvori fin. 31 i 43 – AOP 077 )

Prihodi od imovine za 2021.godinu ukupno iznose 25.877.569,25 kn i u najvećem dijelu sastoje se od prihoda od nefinancijske imovine odnosno od naknade za koncesiju (24.369.218,99 kn).

Prihodi od financijske imovine ukupno iznose 1.508.350,26 kn i odnose se na prihode od pozitivnih tečajnih razlika i razlika zbog primjene valutne klauzule (1.324.691,88 kn) te na prihode od zateznih kamata i kamate na depozite i oročenja.

.

**Prihodi od upravnih i administrativnih pristojbi, pristojbi po posebnim propisima i naknada** (izvor fin. 43 - AOP 101)

Ukupni prihodi na ovoj poziciji iznose 60.151.007,92 kn i u najvećem dijelu se odnose na naknade i pristojbe za upotrebu obale, pristojbe za vez, odobrenja za ulaz na lučko područje, naknade za korištenje slobodne zone, naknade za korištenje stalno učvršćenih dizalica i sl.(60.084.684,35 kn).

Prihodi po posebnim propisima za 2021. godinu iznose 66.323,57 kn.

**Prihodi od prodaje proizvoda i robe te pruženih usluga** (izvori fin. 31 i 43 - AOP 120)

Ostvareni prihodi od prodaje proizvoda i robe te pruženih usluga u 2021.godini iznose 8.836.203,47 kn i obuhvaćaju ostvarene prihode od zakupa imovine, prefakturiranja troškova i temeljem ugovora o poslovnoj suradnji.

**Prihodi iz nadležnog proračuna i od HZZO-a temeljem ugovornih obveza** (izvori fin. 11,12 i 559 - AOP 128)

Ostvareni prihodi iz nadležnog proračuna za 2021.godinu ukupno iznose 64.677.457,21 kn i sadrže:

* Prihode za financiranje izdataka za financijsku imovinu i otplatu zajmova od 32.354.932,59 kn;
* Prihode za financiranje rashoda za nabavu nefinancijske imovine od 30.667.033,59 kn i
* Prihode za financiranje rashoda poslovanja od 1.655.491,03 kn.

Prihodi za financiranje izdataka za financijsku imovinu u iznosu od 32.354.932,59 kn odnose se u cijelosti na otplatu dospjelih rata IBRD zajma br. 7638 HR u 2021.godini.

Prihodi za financiranje rashoda za nabavu nefinancijske imovine u iznosu od 30.667.033,59 kn uključuju sljedeće rashode za projekte:

* Rušenje skladišta u luci Rijeka 5.000.000,00 kn
* Izgradnja spojne ceste lučkog područja sa cestom D-403 4.684.412,95 kn
* Ukupno izvor financiranja 11 9.684.412,95 kn
* CEF – Unapr. infrastr. Luke Rijeka – Inform. sustav lučke zajednice – PCS 612,702.96 kn
* Ukupno izvor financiranja 12 612.702,96 kn
* CEF – Unapr. infrastr. luke Rijeka – inform. sustav lučke zajednice – PCS: 2,067,506.94 kn
* CEF – Unapr. infrastr. luke Rijeka - produbljenje južnog veza AGCT: 1,592,087.67 kn
* CEF – Unapr. infrastr. luke Rijeka – Zagreb Deep Sea kontejnerski terminal 11,730,295.46 kn
* CEF – Razvoj multim. platforme i povezivanje s kont.term. Jadranska vrata 2,760,753.63 kn
* CEF – Unapr. infrastr. luke Rijeka - terminal za generalne terete – bazen Raša (GCT) 2,148,086.48 kn
* INTERREG CBC ITALIJA-HRVATSKA 2014-2020 PROJEKT PROMARES 71,187.50 kn
* Ukupno izvor financiranja 559 20.369.917,68 kn

Prihodi za financiranje rashoda rashoda poslovanja u iznosu od 1.655.491,03 kn (izvor financiranja 559) odnose se na sljedeće projekte:

* CEF – Unapr. infrastr. luke Rijeka – inform. sustav Lučke zajednice – PCS: 49,728.64 kn
* CEF – Unapr. infrastr. luke Rijeka - produbljenje južnog veza AGCT: 1,069.75 kn
* CEF – Unapr. infrastr. luke Rijeka – Zagreb Deep Sea kontejnerski terminal 152,599.32 kn
* CEF – Razvoj multimodalne platforme u luci Rijeka i povezivanje s kontejnerskim terminalom Jadranska vrata 142,000.52 kn
* CEF – Unapr. infrastr. luke Rijeka - terminal za generalne terete – bazen Raša (GCT) 10,483.76 kn
* CEF – Unapr. infrastr. luke Rijeka - terminal za rasute terete Bakar 278,137,42 kn
* INTERREG CBC ITALIJA-HRVATSKA 2014-2020 PROJEKT INTESA 343,918.64 kn
* INTERREG CBC ITALIJA-HRVATSKA 2014-2020 PROJEKT PROMARES 224,666.84 kn
* INTERREG CBC ITALIJA - HRVATSKA 2014 - 2020 PROJEKT SUSPORT 452,886.14 kn.

**Ostali prihod**i (izvor fin.43 – AOP 145 )

Ostali prihodi u iznosu od 816.863,79 kn ostvareni su naplatom garancije za dobro izvršenje posla talijanske banke UNICREDIT S.p.A. za potraživanja prema izvođaču radova (JV Grandi Lavori Fincosit) koja proizlaze iz ugovora na izgradnji Zagreb Deep Sea kontejnerskog terminala za troškove zastupanja od strane odvjetnika u sudskim postupcima, a zbog obustave plaćanja izvođača radova prema isporučiteljima materijala.

BILJEŠKA 9

Rashodi poslovanja u ukupnom iznosu od 107.375.332,29 kn obuhvaćaju:

* Rashode za zaposlene u iznosu od 10.845.802,39 kn
* Materijalne rashode u iznosu od 33.847.751,86 kn
* Financijske rashode u iznosu od 3.388.126,01 kn
* Pomoći dane u inoz. i unutar općeg proračuna od 29.728.047,02 kn
* Kapitalne pomoći iz EU sredstva u iznosu od 29.565.605,01 kn.

Kapitalne pomoći izvanproračunskim korisnicima državnog proračuna temeljem prijenosa EU sredstava u iznosu od 29.728.047,02 kn odnose se na prijenos sredstava u korist partnera (HŽI) u CEF projektu unapređenja infrastrukture na kontejnerskom terminalu Zagrebačka obala.

Kapitalne pomoći subjektima izvan javnog sektora u iznosu od 29.565.605,01 kn odnose se na prijenos sredstava u korist partnera (Luka Rijeka d.d.) u CEF projektima unapređenja infrastrukture luke Rijeka na terminalu u Bakru i u Bazenu Rijeka.

Rashodi za nabavu nefinancijske imovine u ukupnom iznosu od 149.577.408,53 kn obuhvaćaju:

* Rashode za nabavu neproizvedene dugotrajne imovine u iznosu od 167.263,75 kn
* Rashode za nabavu proizvedene dugotrajne imovine u iznosu od 147.546.296,50 kn
* Rashode za dodatna ulaganja na nefinancijskoj imovini od 1.863.848,28 kn.

Rashodi za nabavu proizvedene dugotrajne imovine u ukupnom iznosu od 147.546.296,50 kn uključuju:

* Građevinske objekte (kanale i luke, željeznice, ceste i ost.) u iznosu od 140.294.032,82 kn
* Postojenja i opremu u iznosu od 2.718.888,22 kn
* Nematerijalnu proizvedenu imovinu (računalni programi) u iznosu od 4.533.375,46 kn.

BILJEŠKA 10

**Planski okvir**

* Državni proračun Republike Hrvatske za 2021.godinu i projekcije za 2022. i 2023.godinu (Narodne novine br.135/20; 69/21; 122/21.)
* Financijski plan Lučke uprave Rijeka za 2021.godinu donijet je sukladno Odlukama Upravnog vijeća kako slijedi:
  + Upravno vijeće Lučke uprave Rijeka na svojoj 158. sjednici, održanoj 30. prosinca 2020. godine donijelo je Godišnji program rada i Financijski plan Lučke uprave Rijeka za 2021. godinu s projekcijama za 2022. i 2023. godinu.
  + Upravno vijeće Lučke uprave Rijeka na svojoj 170. sjednici, održanoj 22. prosinca 2021. godine donijelo je I. i II. izmjene i dopune  Financijskog plana Lučke uprave Rijeka za 2021. godinu s projekcijama za 2022. i 2023. godinu.

BILJEŠKA 11

U odnosu na ukupno planirane rashode za 2021.godinu u nastavku dajemo detaljan pregled ostvarenih rashoda u usporedbi sa planiranim vrijednostima prema ekonomskoj klasifikaciji.



**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

BILJEŠKA 12

U Izvještaju o promjenama u vrijednosti i obujmu imovine i obveza nisu iskazane promjene u vrijednosti (revalorizaciji) imovine (AOP 002).

Međutim, evidentirane su promjene u obujmu imovine (AOP 018) u ukupnom iznosu od 10,332,450 kn i to uslijed provedenog rashoda imovine:

* Skladišta br. 7 u neotpisanoj (neto) vrijednosti od 9.498.153,38 kn;
* Uredskih objekata u istočnom i zapadnom aneksu skladišta br. 7 u ukupnoj neotpisanoj vrijednosti od 832.992,92 kn;
* Uredskog namještaja u neotpisanoj vrijednosti od 895,38 kn i
* Opreme u neotpisanoj vrijednosti od 457,94 kn.

Promjene u vrijednosti i obujmu obveza (AOP 034) nisu iskazane.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

BILJEŠKA 13

U Izvještaju o rashodima prema funkcijskoj klasifikaciji razvrstani su rashodi poslovanja (razred 3) i rashodi za nabavu nefinancijske imovine (razred 4) sukladno Pravilniku o proračunskim klasifikacijama i to unutar oznaka 0452 – Promet vodenim tokovima (227,224,694 kn) i 0453 – Željeznički promet (29,728,047 kn).

Rashodi razvrstani unutar oznake 0453 – Željeznički promet odnose se na prijenos sredstava u korist partnera (HŽI) u CEF projektu unapređenja infrastrukture na kontejnerskom terminalu Zagrebačka obala.

**BILJEŠKE UZ IZVJEŠTAJ O OBVEZAMA**

BILJEŠKA 14

U Izvještaju o obvezama utvrđeni iznos obveza na dan 31.12.2021.godine (AOP 038) iznosi 689,855,029 kn što je jednako zbroju razreda 2 u bruto bilanci i zbroju obveza iskazanih u Bilanci (AOP 170).

Obveze za financijsku imovinu na dan 31.12.2021.godine iznose 668,977,725 kn što je jednako obvezama za kredite i zajmove u Bilanci (AOP 200).

Na kraju izvještajnog razdoblja nisu evidentirane dospjele obveze niti prekoračenja.

U Rijeci, 31.01.2022.godine

RAVNATELJ:

Denis Vukorepa, dipl.ing.